Bitka pri ústí La Plata

Bitka pri ústí La Plata bola jedna z námorných bitiek druhej svetovej vojny v Atlantiku medzi nemeckým a spojeneckým námorníctvom. Odohrala sa 13. decembra 1939 pri ústí La Plata.

 Predohra 
21. augusta 1939 opustila bojová loď Admiral Graf Spee Wilhelmshaven, aby sa pred vypuknutím vojny dostal do Atlantiku. Tu mala pod velením námorného kapitána Hansa Langsdorffa ničiť nepriateľské obchodné lode. Podporu mu poskytovala zásobovacia loď Altmark. Od povolenia zahájiť útoky na nepriateľské lode do bitky pri ústí La Plata potopil 9 lodí.

Tieto útoky nemohli nechať britskú admiralitu v pokoji. Bolo zahájené rozsiahle pátranie. Jeho súčasťou bola aj Force G juhoamerická krížniková skupina, ktorej velil komodor Henry Harwood. Skladala sa z ťažkého krížnika HMS Exeter (kapitán Bell) a ľahkých krížnikov HMS Ajax (kapitán Charles Woodhouse) a HMS Achilles (kapitán Edward Parry).

 Bitka 
 6:18 - Začína bitka 13. decembra výstrelom na Admiral Graf Spee.
 6:20 - Streľbou začali odpovedať aj lode Force G. Zároveň jeden  granát dopadol tesne vedľa Exeteru. Zabil niekoľko ľudí a zapálil katapult. Preto bolo nutné zvrhnúť do mora lietadlo.
 6:24 - Exeter je zasiahnutý  granátom do delovej veže B. Bolo zabité takmer celé osadenstvo bojového stanoviska. Prežil len kapitán a 2 dôstojníci.
 6.26 Exeter je zasiahnutý 2 granátmi kalibru . Jeden preletel loďou tak, že nevybuchol.
 6:40 - Je zasiahnutá delová veža A Exetera a celá predná paluba je v plameňoch. Blízky zásah Achilla zabil 4 mužov a zranil kapitána Parryho.
 6:44 - Exeter ktorý je opäť zasiahnutý a ostávajú mu iba 2 dela v zadnej veži, 3x zasiahnu granáty kalibru  Admiral Graf Spee. Tam je zabitých mnoho námorníkov a je vyradené stanovisko centrálneho riadenia paľby.
 7:20 - Exeter sa obrátil na juhovýchod a začne sa vzďaľovať od miesta boja.
 7:25 - Zásahom granátu boli zničené obe zadné veže Achilesu.
 7:40 - Oba ľahké krížniky sa obracajú na východ a plnou parou opúšťajú bojisko. Tím končí hlavná časť bitky.
 10:05 - Admiral Graf Spee vypálil dve salvy na Achiles ale k zásahu nedošlo.
 20:54 - Achilles odpálil neúspešne 5 sálv na Admiral Graf Spee.
 21:32, 21:40 a 21:43 - Admiral Graf Spee odpálil salvy na Achilles, ale opäť neúspešne.
 0:50 Admiral Graf Spee spustil kotvy na vnútornej rejde prístavu Montevideo.

 Záver 
V neutrálnych vodách Montevidea sa Langsdorff pokúšal vyjednať čas nutný k oprave lode, ale to sa mu nepodarilo. Keď 17. decembra 1939 vypršalo ultimátum k opusteniu prístavu, vyplával Admiral Graf Spee za hranice trojmíľovej zóny a tam bol vyhodený do povetria. Zajatci boli prepustení a posádka odcestovala do Buenos Aires kde bola internovaná. Kapitán Hans Langsdorff sa 19. decembra v Buenos Aires zastrelil. 

Druhá časť zajatcov, ktorá sa plavila na zásobovacej lodi Altmark bola oslobodená 16. februára 1940. Vtedy ešte v neutrálnom nórskom prístave Jøssingfjord zaútočila posádka britského torpédoborca Cossack na palubu Altmarku a zajatcov oslobodila.

Ťažký krížnik Exeter sa musel odplaviť na opravy do Devonportu. Tu okrem opráv prebehla aj modernizácia a krížnik sa preto vrátil do akcie až v marci 1941. 

 Zdroj 

Kategória:Námorné bitky druhej svetovej vojny
Kategória:Druhá svetová vojna v Atlantiku
Kategória:Bitky Nemecka počas druhej svetovej vojny
Kategória:Dejiny Spojeného kráľovstva
Kategória:Dejiny Nového Zélandu
Kategória:Dejiny Uruguaja
Kategória:Bitky v 1939